2013.gada .augustā Noteikumi Nr.

Rīgā ( prot. Nr.      .§)

**Noteikumi par biodrošības pasākumu kopuma izstrādi dzīvnieku turēšanas vietās**

Izdoti saskaņā ar

Veterinārmedicīnas likuma

[25.panta 19.punktu](http://pro.nais.lv/naiser/text.cfm?Ref=0101032006041800298&Req=0101032006041800298&Key=0103012001042632772&Hash=1#1)

 1. Noteikumi nosaka:

 1.1. dzīvnieku sugas, kategorijas un populācijas, attiecībā uz kurām nepieciešams izstrādāt biodrošības pasākumu kopumu;

 1.2. prasības biodrošības pasākumu izstrādei dzīvnieku turēšanas vietās un kārtību, kādā šīs prasības saskaņo ar Pārtikas un veterināro dienestu(turpmāk – dienests).

 2. Noteikumi attiecas uz:

 2.1. mājputnu (vistu, tītaru, pērļu vistiņu, zosu, pīļu, paipalu, baložu, fazānu, irbju un citu nožogotās platībās turētu putnu) ganāmpulkiem (izņemot ganāmpulkus, kuros tur mājputnus olu un gaļas iegūšanai nelielā apjomā);

 2.2. vēršu apakšdzimtas (ieskaitot *Bubalus bubalus un Bison bison* sugu dzīvniekus), cūku, aitu un kazu savākšanas centriem, dzīvnieku tirgošanas telpām un dzīvnieku turēšanas vietām, kur dzīvniekus tur izolācijā līdz izvešanai uz trešajām valstīm.

 3. Dzīvnieku īpašnieks vai turētājs ir atbildīgs par biodrošības pasākumu kopuma izstrādi un izpildi dzīvnieku turēšanas vietā.

 4. Biodrošības pasākumi ir darbību kopums, kas nodrošina:

 4.1. dzīvnieku turēšanas vietu un to aprīkojuma tīrību;

 4.2. transportlīdzekļu un apmeklētāju kontrolētu kustību;

 4.3. kūtsmēslu savākšanu un uzglabāšanu;

 4.4. dzīvnieku izcelsmes blakusproduktu, tostarp dzīvnieku līķu, savākšanu un uzglabāšanu;

 4.5. darbinieku zināšanas par dzīvnieku slimībām, biodrošības principiem, mijiedarbību starp dzīvnieku veselību, dzīvnieku labturību un cilvēku veselību.

 5. Dzīvnieku īpašnieks vai turētājs ieceļ atbildīgo personu par biodrošības pasākumu kopuma izstrādi.

 6. Biodrošības pasākumu kopums paredz kārtību, kādā:

 6.1. tīra, dezinficē, dezinsekcē un deratizē dzīvnieku turēšanas vietas;

 6.2. tīra un dezinficē barības uzglabāšanas rezervuārus, barības padeves iekārtas un inventāru;

 6.3. tīra un dezinficē dzīvnieku pārvadāšanai izmantojamos transportlīdzekļus;

 6.4. uzskaita dzīvnieku pārvadājumus un apmeklētājus;

 6.5. savāc un uzglabā kūtsmēslus;

 6.6. savāc un uzglabā dzīvnieku izcelsmes blakusproduktus, arī dzīvnieku līķus;

 6.7. darbinieki ievēro higiēnas prasības;

 6.8. tīra un dezinficē darbinieku darba apģērbus;

6.9. darbiniekus apmāca par dzīvnieku slimībām, biodrošības principiem, mijiedarbību starp dzīvnieku veselību, dzīvnieku labturību un cilvēku veselību.

7. Šo noteikumu 6.punktā minēto biodrošības pasākumu kopumu dzīvnieku īpašnieks vai turētājs iesniedz rakstiski dienesta teritoriālajā struktūrvienībā.

8. Ja iesniegtajā biodrošības pasākumu kopumā norādītā informācija ir nepilnīga vai lēmuma pieņemšanai nepieciešama papildu informācija, dienests dzīvnieku īpašniekam vai turētājam pieprasa iesniegt papildu informāciju. Papildu informāciju dzīvnieku īpašnieks vai turētājs dienestā iesniedz piecu darbdienu laikā pēc pieprasījuma saņemšanas.

9. Dienests [Administratīvā procesa likumā](http://likumi.lv/doc.php?id=55567) noteiktajā termiņā un kārtībā pieņem lēmumu par:

9.1. biodrošības pasākumu kopuma apstiprināšanu;

9.2. par atteikumu apstiprināt biodrošības pasākumu kopumu, ja tas neatbilst šo noteikumu 6.punktā minētajām prasībām vai noteiktajā termiņā nav iesniegta pieprasītā papildu informācija.

10. Šo noteikumu 8.punktā minēto lēmumu var apstrīdēt un pārsūdzēt dienesta nolikumā noteiktajā kārtībā.

 11. Noteikumi stājas spēkā 2014.gada 1.janvārī.

**Informatīvā atsauce uz Eiropas Savienības direktīvām**

 Noteikumos iekļautas tiesību normas, kas izriet no Padomes 1964.gada 26.jūnija Direktīvas [64/432/EEK](http://pro.nais.lv/naiser/esdoc.cfm?esid=31964L0432) par dzīvnieku veselības problēmām, kas ietekmē liellopu un cūku tirdzniecību Kopienā.

 Ministru prezidents V.Dombrovskis

 Zemkopības ministre L.Straujuma

2013.07.29. 14:50

O.Vecuma-Veco

67027551, Olita.Vecuma-Veco@zm.gov.lv